**2. UVOD**

**Godišnji plan rada MVEP-a za godinu 2017.** razrađuje posebne ciljeve (ukupno ih je utvrđeno 117) u realizaciji vanjske politike RH tijekom ove godine. Oni su razrađeni i iskazani kao aktivnosti (ukupno njih 306) Ministarstva kao cjeline i putem unutarnjih organizacijskih jedinica (do razine sektora u upravama odnosno samostalnih službi u Ministarstvu). U te planirane ciljeve i aktivnosti uključeno je i djelovanje ostalih segmenata službe vanjskih poslova, osobito diplomatsko-konzularnih predstavništava. Aktivnosti imaju utvrđene nositelje zadaća i rokove za njihovo izvršenje, a većinom proizlaze iz **Strateškog plana MVEP-a za razdoblje od 2017. do 2019.** Manji dio ciljeva povezan je i s odredbama internih propisa, tj. uredbe, pravilnika, planova, programa i natječaja koji su na snazi u MVEP-u odnosno u pojedinim njegovim segmentima. Osim toga, spomenute aktivnosti povezuju svoje ciljeve sa sljedećim strateškim, programskim ili projektnim dokumentima:

Nacionalna strategija razvojne suradnje RH 2015. – 2020. odnosno Strategiju Vlade RH o razvojnoj suradnji za razdoblje 2015. – 2017. (1)

Nacionalna strategija razvojne suradnje Republike Hrvatske za razdoblje 2017. - 2021. (1)

Strategija sudjelovanja RH u međunarodnim misijama i operacijama (SMMO) (1)

Program Odbora za europske poslove Hrvatskog sabora (6)

Nacionalni program reformi 2017., reformska mjera 3.1.1. (4)

zadaće sadržane u dokumentima Vlade RH (1)

Uspostava sustava za strateško planiranje i upravljanje razvojem (2)

Smjernice ekonomske i fiskalne politike (2)

Program unutarnje usklađenosti (PUU-a) (3)

Program međunarodne razvojne suradnje (2)

Program humanitarne pomoći (2)

Programi/projekti tehničke pomoći usmjerenih zemljama partnerima u tranziciji (2)

Programi i projekati tehničke pomoći koju RH pruža zemljama u tranziciji (1)

Obrazovni projekti za tijela državne uprave i druge aktere u RH vezano za europske poslove (1)

Strategija EU za dunavsku regiju (EUSDR) (2)

Strategija EU za jadransku i jonsku regiju (EUSAIR) (2)

Program ETS Nacionalnog koordinacijskog odbora za ESI fondove (2)

Plan rada Ministarstva pripremljen je u okviru Proračunu RH za godinu 2017.